Virallinen lehti nro C 028 , 01/02/1996 s. 0004 - 0005



ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Julkisen palvelun velvoitteen asettaminen Norjassa harjoitettavalle säännölliselle lentoliikenteelle (96/C 28/04) 1. Norjan valtio on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti asettaa julkisen palvelun velvoitteen 1. elokuuta 1996 alkaen seuraavilla reiteillä harjoitettavalle säännölliselle lentoliikenteelle: - Fagernes-Oslo (Fornebu) - Fagernes-Bergen. 2. Julkisen palvelun velvoitteen sisältämät vaatimukset: - Vuorotiheyden vähimmäisvaatimukset: - Fagernes-Oslo sekä Oslo-Fagernes: kaksi välilaskutonta vuoroa päivittäin maanantaista perjantaihin ja yksi sunnuntaisin kautta vuoden viiden viikon pituista keskikesän jaksoa lukuun ottamatta (heinä- ja elokuussa), jolloin on lennettävä vähintään yksi välilaskuton vuoro päivittäin sunnuntaista perjantaihin. - Fagernes-Bergen sekä Bergen-Fagernes: yksi välilaskuton vuoro viitenä päivänä viikossa kautta vuoden (päivittäin paitsi lauantaisin ja yhtenä liikenteenharjoittajan valitsemana päivänä). - Aikataulut: - Maanantaista perjantaihin (edellä mainittua keskikesän jaksoa lukuun ottamatta) on aikataulujen toimittava siten, että Fagernesistä tulevat matkustajat ovat Oslossa tai Bergenissä ennen kello 12.00 ja voivat palata saman päivän iltapäivänä tai iltana. - Oslon Fornebun lentoasemalla varataan seuraavat lähtö- ja saapumisajat, joita käytetään parhaillaan Fagernesin lentoja varten, tähän liikenteeseen lähtö- ja saapumisaikojen jakamista yhteisön lentoasemilla koskevista yhteisistä säännöistä annetun neuvoston asetuksen (ETY) N:o 95/93 9 artiklan mukaisesti: - kello 9.10 ja 9.40 paikallista aikaa maanantaista perjantaihin, - kello 17.55 ja 18.30 paikallista aikaa sunnuntaista perjantaihin. - Ilma-alusten luokitus: - Reiteillä käytetään vähintään 15-paikkaisia ilma-aluksia. - Hinnoittelu: - Yhdensuuntaiseen matkaan oikeuttavan matkalipun perushinta ei vuonna 1996 saa ylittää 650:tä NKR Fagernes-Oslo välisellä reitillä ja 1 150:tä NKR Fagernes-Bergen välisellä reitillä. Matkustajien, joilla on kyseisiltä kentiltä sisämaan jatkoyhteys, on saatava vähintään 15 prosentin alennus perushinnasta. Seuraavina vuosina matkalippujen hintoja tarkistetaan vuosittain 1. elokuuta Norjan tilastokeskuksen julkaiseman kyseisen vuoden 15. kesäkuuta päättyvän 12 kuukauden jakson kuluttajahintaindeksin asettamissa rajoissa. - Sosiaalisin perustein myönnettävät alennukset annetaan yleisen käytännön mukaisesti. 3. Lentoliikenteen harjoittajien pääsy reitille Fagernes-Oslo ja Fagernes-Bergen-reiteille on avoin ja rajoittamaton pääsy kaikilla ETA:n lentoliikenteen harjoittajilla, sillä Norja ei sovella neuvoston asetuksen (ETY) N:o 2408/92 3 artiklan 2 kohtan näihin reitteihin (1). 4. Lähempiä tietoja on saatavissa Norjan liikenneministeriöstä: Ministry of Transport and Communications, PO Box 8010 Dep., N-0030 Oslo, puhelin + 47 22 24 90 90, telekopio + 47 22 24 95 72, teleksi 21439 sdep n. (1) "ETA:n lentoliikenteen harjoittajalla" tarkoitetaan ETA-sopimuksen liitteessä XIII olevan 66 kohdan b alakohdassa tarkoitetun asiakirjan (lentoliikenteen harjoittajien toimiluvista annetun neuvston asetuksen (ETY) N:o 2407/92) mukaista yhteisön lentoliikenteen harjoittajaa ja lentoliikenteen harjoittajaa, jolla on ETA-sopimuksen osapuolena olevan EFTA-maan myöntämä, voimassa oleva toimilupa.